== Ulykke og død ==
Den [[9. december]] [[1945]], i Tyskland, dagen før han skulle vende tilbage til USA, blev Patton alvorligt kvæstet ved en trafikulykke. Han og hans stabschef generalmajor [[Hobart R. Gay]] var på en dagstur for at jage fasaner på landet uden for [[Mannheim]]. Deres Cadillac model 75 fra 1939 blev ført af menig Horace Woodring (1926 – 2003). Patton sad på bagsædet med general Gay til venstre for sig som sædvanlig. Kl. 11.45 nær Neckarstadt, (Käfertal) blev bilen ramt frontalt af en 2½ ton lastbil ført af Technical Sergeant Robert L. Thompson. Ifølge det rapporterede dukkede Thompson frem af disen og lavede et venstresving ind mod en sidevej, og generalens [[Cadillac]] ramte ind i lastbilen. General Patton blev kastet fremad og hans hoved ramte en metalstiver, som var en del af adskillelsen mellem for- og bagsæde. Gay og Woodring forblev uskadte. Lammet fra nakken og nedad døde George Patton af en [[blodprop]] den [[21. december]] [[1945]] på militærhospitalet i [[Heidelberg]] med sin kone til stede.
[[Fil:General George S. Patton gravesite, Luxembourg.jpg|thumb|Pattons grav i Luxembourg]]
Historie Sport